สวัสดีค่ะ หนูมีปัญหาขาลาย ซึ่งรอยพวกนี้เกิดจากหนูเป็นอิสุกอิใสตั้งแต่จำความยังไม่ได้ ซึ่งพอจำความได้รอยก็เต็มขาไปหมดเลยค่ะ ไม่ยอมหาย พออายุ 9 ขวบเลยไปหาผิวหนัง บอกว่าโตขึ้น เป็นสาวแล้วจะหายเอง ปัจจุบันหนูอายุ 17 ปีแล้ว รอยก็ไม่ยอมหายไป ลดลงบ้าง แต่น้อยมาก มันยังเห็นชัดเหมือนเดิม และก็ยังมากเหมือนเดิม (หนูมักมีรอยใหม่เพิ่มขึ้นเสมอเพราะแพ้ง่าย แค่อาบน้ำหรือตัวเปียกน้ำก็จะเป็นแผลเหมือนถลอก แล้วก็จะตกสะเก็ดเป็นแผลเป็น แต่ก็มั่นใจนะคะว่ารอยจากอิสุกอิใสยังไม่หาย แถมเพิ่มรอยใหม่มาอีก) มีวิธีรักษาไหมคะ หนูต้องทำยังไงให้รอยพวกนี้หายไป
สวัสดีค่ะ อาการรอยดำที่ทำให้เกิดขาลายๆดังกล่าวมานั้น หากเป็นรอยดำที่เกิดตามหลังการอักเสบของผิวหนังหรือการเป็นแผลนำมาก่อน มักจะค่อยๆจางหายไปได้เอง ไม่จำเป็นต้องใช้ยาอะไรทาค่ะ จะหายช้าเร็วขึ้นกับบุคคล อาจใช้เวลาหลักเดือนถึงปีแนะนำสังเกตว่ารอยดำค่อยๆจางลงหรือไม่ หรือมีรอยโรคใหม่ๆหรือมีรอยแผลเป็นนูนขึ้นมาหรือเปล่า หากมีอาการดังกล่าวอาจไปพบแพทย์เพื่อตรวจเพิ่มเติมแต่ถ้ารอยดำเป็นมานาน ไม่จางไป อาจพบแพทย์ผิวหนังเพื่อปรึกษาเรื่องการใช้ยาทาเพื่อช่วยลบรอยดำ หรือการทำเลเซอร์รักษาถ้ามีข้อบ่งชี้ค่ะ